Matthew Hassan Kukah

Matthew Hassan Kukah (yin Jiji to 31 Avivọsun 1952 tọn to Anchuna, Naijilia) podọ e wọ wẹ yin nugopọntọ  Roman Catholic Diocese Sokoto tọn to alọnu din.
To Awewesun 2020, Pope Francis  de taidi dopo to hagbẹ Dicastery on Integral Human Development.

Gbẹzan bẹjẹeji tọn podo wehọmẹ po
Nugopọntọ Kukah yin jiji to efdom to Zangon Kataf lẹdo gandudu dokọ̀ tọn to oto Kaduna.
Kukah yi wehọmẹ pevi podo dehe bọdego po to St. Fidelis Primary School, Zagom, podọ  St. Joseph Minor Seminary, Zaria,  whẹpo e do zindonukọn yi St. Augustine Major Seminary Jos, oto Plateau tọn, to fihe e plọn tamẹnuplọnmẹ podo nugbo yinyin sinsẹn podo mawu po go. Kukah yin yiyi do basi yẹwhenọ katoliki tọn to Awewesun 19, 1997. Kukah yi wehọmẹ alavọ Ibadan tọn to fihe e mọ diplôme yi te to oplọn sinsẹn tọn lẹ mẹ. Kukah sọ yi gbedewema  Divinity tọn to wehọmẹ alavọ Pontifical tọn to Rome to 1976 hopodona gbedewema daho to oplọn jijọho tọn mẹ to wehọmẹ alavọ Bradford tọn to United Kingdom to 1980. E tindo yanwle daho  na wehọmẹ ehe zọn bọ e mọ gbedewema dahogbọ̀ sọn wehọmẹ alavọ  University of London's School of Oriental and African Studies (SOAS) to 1990. To ojlẹ de lẹ mẹ, e plọnnu to wehọmẹ alavọ Oxford tọn to Oxford, to Oxfordshire, England, United Kingdom podo wehọmẹ alavọ Harvard tọn po to Cambridge, Massachusetts, to Greater Boston, to États-Unis.
Sọn gblagbla 1999 podo 2001 po e sẹn taidi dopo to hagbẹ ogbẹ dodinnanutọ gando jlọjẹ gbẹtọ lẹ tọn. Yidogọna azọn etọn taidi yẹwhenọ Saint Andrews's parish to Kakuri, Kaduna sọn 2004 kakajẹ whenuena e yin dide taidi nugopọntọ e wọ wẹ yin wekantọ na  National Political Reform Conference (2005) podọ sọn 2005 gbọn wẹ e ko to sinsẹn taidi azinponọ Ogoni-Shell Reconciliation tọn. To yidogọ mẹ, sọn 2007 jẹ 2009 e wazọn to wedegbẹ bodidi tọn je yin didoai gbọn ahọluduta Naijilia tọn
Linlin egbe tọn dọ gando oku podo hunwhe ṣiọdidi Mama Janet Hauwa Kukah tọn ehe yin onọ nugopọntọ lọ tọn, e yin jiji to Ayidosun, 1934 bo yin didi dó  Anchuna, Zangon Kataf ledo gandudu dokọ̀ tọn podo omẹ nukundeji susu lẹ po podo tulinamẹho po.

Alọdlẹndonu lẹ